钦定古今图书集成/理学汇编/文学典/第080卷 > 吴晦之
## 钦定古今图书集成/理学汇编/文学典/第080卷 > 吴晦之

按《宁国县志》：“晦之，字元用，少习举业，不第，谢去，攻为
诗，浪迹江湖，周览名胜。晚乃隐道山中，筑生香亭、云
梯隐居，悠然自适，为世推重。著有《嚼蜡集》。郑魏挺、徐
谊、吴柔胜、楼钥诸名家为序跋。其五言句云：‘萍开鱼
浪细，花落燕泥香’。殊为婉丽。又有宣城韩沆、石岩，皆
晦之友。韩殁，晦之寄石诗云：‘忆昔从游杖履中，有山
亭上醉春风。主人已作骑鲸客，谁识当年两病翁’。”见
《嚼蜡集》。